CELEX: C2007/082/28
Language: sl
Date: 2007-04-14 00:00:00
Title: Zadeva C-27/07: Predlog za sprejetje predhodne odločbe, ki ga je vložil Conseil d'État (Francija) 26. januarja 2007 — Banque Fédérative du Crédit Mutuel proti Ministre de l'Économie, des Finances et de l'Industrie

14.4.2007   
            
            
               SL
            
            
               Uradni list Evropske unije
            
            
               C 82/16
            
         Predlog za sprejetje predhodne odločbe, ki ga je vložil Conseil d'État (Francija) 26. januarja 2007 — Banque Fédérative du Crédit Mutuel proti Ministre de l'Économie, des Finances et de l'Industrie
   (Zadeva C-27/07)
   (2007/C 82/28)
   Jezik postopka: francoščina
   Predložitveno sodišče
   Državni Svet
   Stranki v postopku v glavni stvari
   
      Tožeča stranka: Banque Fédérative du Crédit Mutuel
   
      Tožena stranka: Ministre de l'Économie, des Finances et de l'Industrie
   Vprašanje za predhodno odločanje
   Ponovno vštetje 5 % davčnih odbitkov, podeljenih pri razdelitvi dobička odvisne družbe s sedežem v drugi državi članici Evropske unije, kadar je bil ta razdeljeni dobiček v tej drugi državi predmet pri viru odtegnjenega davka, v obdavčljivi dobiček matične družbe s sedežem v Franciji, ne vpliva na višino obdavčitve matične družbe, kadar ta lahko v celoti vračuna davčne odbitke v davek, ki ga je treba plačati. Ali se lahko šteje, da je z določbami člena 7(2) Direktive št. 90/435/EGS z dne 23. julija 1990 (1) dovoljena — v primeru če se matična družba ne odloči razdeliti tega dobička lastnim delničarjem v roku petih let, ne more uveljavljati davčnih ugodnosti, ki jih predstavljajo ti davčni odbitki — dodatna obdavčitev davka od dohodkov pravnih oseb, ki izhaja iz ponovnega vštetja 5 % davčnih odbitkov v obdavčljivi rezultat, ker gre za majhen znesek takega davka in zato, ker je bil uveden v neposredni povezavi s plačilom davčnih odbitkov, uvedenih za zmanjšanje ekonomske dvojne obdavčitve dividend, ali pa jo je treba šteti, kot da ne upošteva ciljev iz člena 4 te Direktive?
   
      (1)  Direktiva Sveta 90/435/EGS z dne 23. julija 1990 o skupnem sistemu obdavčitve matičnih družb in odvisnih družb iz različnih držav članic (UL L 225, str. 6).